Ganz bsunders freut mi, dass mir en würdige Fahnegötti im Paul Fröhli händ dörfe gwünne - er isch sicher e würdigi Person, da er scho sit 1946, wo er de Jungschützekurs in Berike bsuecht hett, en iifrige Schütz und mit üsem Verein eng verbunde isch - ned grad eine hett soviel "Nachwuchs", sigs us eigner Familie oder Verwandte i üse Verein bracht - ich sälber ha die grossi Ehr und dörf s'Amt vo dr Fahnegotte übernäh - en chline Biitrag als Dank für die  grossi Ehr werded mir nachhär de Kassierin Michelle Hüsser übergäh - mir wärded jetzt zäme die neui Fahne enthülle und dänn em Rolf Hüsser übergäh. Er verträtet üse Fähnrich, de Walter Hüsser, wo im Moment grad i de Ferie isch."